กฎสำนักนายกรัฐมนตรี
กฎสำนักนายกรัฐมนตรี
ออกตามความในมาตรา
๗ แห่งพระราชบัญญัติเครื่องแบบ
ข้าราชการฝ่ายพลเรือน
พุทธศักราช ๒๔๗๘
(ฉบับที่
๑๐)
-------------

 อาศัยอำนาจตามความในมาตรา
๗ แห่งพระราชบัญญัติเครื่องแบบข้าราชการ
ฝ่ายพลเรือน พุทธศักราช ๒๔๗๘ นายกรัฐมนตรีออกกฎไว้ดั่งต่อไปนี้
 ให้ยกเลิกกฎสำนักนายกรัฐมนตรีออกตามความในมาตรา
๗ แห่งพระราช
บัญญัติเครื่องแบบข้าราชการฝ่ายพลเรือน พ.ศ. ๒๔๗๘ (ฉบับที่
๓) และให้ใช้กฎต่อไปนี้แทน

 เครื่องแบบพิเศษ
  ------------
 กระทรวงการคลัง
  ------------
 
ว่าด้วยเครื่องแบบเจ้าพนักงานบางตำแหน่งในกรมศุลกากร
  ------------
  หมวดที่ ๑
  ------------
 
เครื่องแต่งตัวของพลศุลการักษ์และจ่าศุลการักษ์
  ------------

 ข้อ
๑ เครื่องแต่งตัวพลศุลการักษ์และจ่าศุลการักษ์มี ๒ ประเภท
 (๑)
เครื่องแบบปกติ
 (๒)
เครื่องแบบตรวจค้นเรือ
 ข้อ
๒ เครื่องแบบปกติของพลศุลการักษ์และจ่าศุลการักษ์มีดั่งนี้
 (๑)
หมวก ทรงหม้อตาล สีกากีไม่มีปลอก มีกะบังสีดำมัน สายรัดคางหนังสีดำ
กว้าง ๑ เซนติเมตร
ปลายสายรัดคางมีดุมขนาดเล็กโลหะสีทองมีลายดุนรูปนกวายุภักษ์ข้างละ ๑ 
ดุม ที่หน้าหมวกติดตราหน้าหมวกทำด้วยโลหะสีทอง
มีรูปครุฑอยู่ในวงกลม เบื้องบนมีอุณณาโลม
เปล่งรัศมีเบื้องล่างมีตัวหนังสือว่า
"กรมศุลกากร" ทั้งนี้ติดบนหมอนสักหลาดสีน้ำเงินดำ ให้ได้รูป
ขนาดกับตราหน้าหมวกกรองใน
ประกอบกับผ้าพันหมวกสีน้ำเงินดำซึ่งมีแถบสักหลาดสีฟ้า ขนาด
กว้าง ๕ มิลลิเมตรติดรอบกึ่งกลางผ้าพันหมวกนั้น
 (๒)
เสื้อ แบบราชการผ้าสีกากี มีดุมที่อกเสื้อ ๕ ดุม มีลายดุนเป็นรูปนกวายุภักษ์ 
โลหะสีทองขนาดดุมเสื้อธรรมดา
มีกระเป๋าเย็บติดภายนอกเป็นกระเป๋าบนและล่าง อย่างละ ๒ 
กระเป๋า กระเป๋าบนมีใบปกรูปมนชายกลางแหลมกับมีอินทรธนูสีเดียวกับเสื้อเย็บติดเป็นแผ่นสี่
เหลี่ยม เรียวจากทางด้านไหล่ไปทางคอติดอยู่เหนือบ่าทั้ง ๒
ข้าง ๓.๕ เซนติเมตร เย็บติดกับ
ตะเข็บเสื้อด้านบนคอกว้างด้านทางไหล่กว้าง ๒.๕ เซนติเมตร
ปลายมน ขัดดุมขนาดเล็กโดยวิธี
เจาะเสื้อสอดก้านดุมลงไปติดกับควงภายในเสื้อ ดุมทั้งสิ้นที่กล่าวมานี้มีลักษณะเช่นเดียวกับดุม
หมวก
 (๓)
กางเกง ผ้าสีกากี แบบขายาว ไม่พับปลายขา
 (๔)
เข็มขัด หนังสีน้ำตาล หัวเข็มขัดเป็นลวดโลหะสีทองขดรูปสี่เหลี่ยมผืนผ้าทาง
ตั้ง คาดทับนอกเสื้อ
 (๕)
รองเท้า หนังหุ้มข้อ หรือหุ้มส้น ชนิดผูกสีดำหรือสีน้ำตาล ถ้าเป็นชนิดหุ้มส้น 
ใช้ถุงสีเดียวกับรองเท้า
 ข้อ
๓ เครื่องแบบตรวจค้นเรือของพลศุลการักษ์และจ่าศุลการักษ์มีดั่งนี้
 (๑)
หมวก เช่นเดียวกับเครื่องแบบปกติ แต่เป็นสีน้ำเงินดำ
 (๒)
เสื้อ เชิ้ตแขนยาวข้อมือพับ หรือแขนสั้นผ้าสีน้ำเงินดำ คอสองชั้น มีกระเป๋า
เย็บติดภายนอกตอนอกทั้งสองข้าง ๆ ละกระเป๋า
มีใบปกรูปมนชายกลางแหลมที่ปากกระเป๋าทั้ง 
๒ ติดดุมข้างละ ๑ ดุม
สำหรับขัดกับใบปกกระเป๋ากับมีอินทรธนูสีเดียวกับเสื้อ ขนาดและลักษณะ
เดียวกับอินทรธนู
แบบราชการเย็บติดเป็นแผ่นสี่เหลี่ยมเรียวจากทางด้านไหล่ไปทางคอติดอยู่
เหนือบ่าทั้ง ๒ ข้าง ดุมที่กระเป๋าเสื้อทั้ง ๒ ข้าง
และดุมอินทรธนูใช้ดุมขนาดเล็กลักษณะกลมแบน
ทำด้วยวัตถุสีกลืนกับสีเสื้อ
 (๓)
กางเกง ผ้าสีเดียวกับเสื้อ แบบขายาว ไม่พับปลายขา
 (๔)
เข็มขัด เช่นเดียวกับเครื่องแบบปกติ
 (๕)
รองเท้า เช่นเดียวกับเครื่องแบบปกติ

  หมวดที่ ๒
  -----------
 
เครื่องแต่งตัวของสารวัตรและนายตรวจ
  -----------

 ข้อ
๔ เครื่องแต่งตัวของสารวัตรและนายตรวจมี ๓ ประเภท
 (๑)
เครื่องแบบปกติ
 (๒)
เครื่องแบบทำงาน
 (๓)
เครื่องแบบกันหนาว
 ข้อ
๕ เครื่องแบบปกติสารวัตรและนายตรวจ มี ๒ อย่าง
 ๑.
เครื่องแบบปกติสีกากี
 (๑)
หมวก กันแดดสีกากี สายรัดคางหนังสีน้ำตาลกว้าง ๑ เซนติเมตร ที่ด้าน
หน้าของหมวกติดตราหน้าหมวกเช่นเดียวกับจ่าศุลการักษ์
ทั้งนี้ติดทับบนพื้นสักหลาดสีน้ำเงินดำ
 (๒)
หมวก ทรงหม้อตาลสีกากี เช่นเดียวกับจ่าศุลการักษ์ มีสายรัดคางทองกว้าง 
๑.๒ เซนติเมตร
ตราหน้าหมวกปักด้วยดิ้นทองบนสักหลาดสีน้ำเงินดำแทนโลหะ
 (๓)
เสื้อ สีกากีแบบเดียวกับเครื่องแบบปกติของจ่าศุลการักษ์ แต่ให้มีอินทรธนูสี
น้ำเงินดำ ตอนต้นของอินทรธนูมีขนาดกว้าง ๔ เซนติเมตร
ต่อจากนั้นไปให้มีรูปเรียวไปตามด้าน
ยาว ส่วนขนาดยาวนั้นให้เท่ากับขนาดยาวแห่งบ่าของบุคคล
ที่กึ่งกลางอินทรธนูให้มีแถบสักหลาด
สีฟ้าขนาดกว้าง ๕ มิลลิเมตร
ติดตามยาวตลอดอินทรธนูและปลายอินทรธนูติดดุมขนาดเล็กโลหะ
สีทอง มีลายดุนรูปนกวายุภักษ์ข้างละ ๑ ดุม
 (๔)
กางเกง สีกากีแบบเดียวกับเครื่องแบบปกติของจ่าศุลการักษ์
 (๕)
รองเท้า เช่นเดียวกับเครื่องแบบปกติของจ่าศุลการักษ์
 ๒.
เครื่องแบบปกติขาว
 (๑)
หมวก กันแดดสีขาว ลักษณะเดียวกับหมวกกันแดดสีกากี
 (๒)
หมวก ทรงหม้อตาลสีขาว ลักษณะเดียวกับหมวกทรงหม้อตาลสีกากีมีสาย
รัดคางทองกว้าง ๑.๒ เซนติเมตร ตราหน้าหมวกปักด้วยดิ้นทองบนสักหลาดสีน้ำเงินดำแทนโลหะ
 (๓)
เสื้อ สีขาวแบบราชการ มีอินทรธนูเช่นเดียวกับเสื้อสีกากี
 (๔)
กางเกง สีขาวแบบขายาวไม่พับปลายขา
 (๕)
รองเท้า เช่นเดียวกับเครื่องแบบปกติสีกากี
 ข้อ
๖ เครื่องแบบทำงานของสารวัตรและนายตรวจ
 (๑)
หมวก เช่นเดียวกับเครื่องแบบปกติสีกากี
 (๒)
เสื้อ เชิ้ตคอพับสีกากี แขนสั้นหรือแขนยาวมีกระเป๋าบนเช่นเดียวกับเสื้อ
แบบราชการสีกากี แต่อินทรธนูผ้าสีเดียวกับเสื้อ
และประดับเครื่องหมายบนอินทรธนูด้วย
 (๓)
กางเกง สีกากีขายาวไม่พับปลายขา หรือขาตัดเพียงเข่าประกอบกับถุงเท้ายาว
สีกากี
 (๔)
รองเท้า เช่นเดียวกับเครื่องแบบปกติ
 ข้อ
๗ เครื่องแบบกันหนาวของสารวัตรและนายตรวจ
 (๑)
หมวก ทรงหม้อตาลสีขาว
 (๒)
เสื้อ สักหลาดสีน้ำเงินดำรูปทูนิคมีดุมโลหะสีทองลายดุนอย่างเครื่องแบบ
ปกติ ๒ แถว ๆ ละ ๔ ดุมคอเปิดพับชายแหวกที่อก ๒ ชาย
ประกอบกับเสื้อเชิ้ตสีขาวผ้าผูกคอสี
ดำเงื่อนกลาสี
ให้ติดเครื่องหมายตำแหน่งชั้นสารวัตรหรือนายตรวจที่เหนือตะเข็บข้อมือเสื้อทาบ
ตลอดตามขวางข้อมือ
 (๓)
กางเกง สีขาวขายาวไม่พับปลายขา
 (๔)
รองเท้า หุ้มส้นชนิดผูกสีขาว ประกอบกับกางเกงสีขาว และใช้ถุงเท้าสีเดียวกับ
รองเท้า

  หมวดที่ ๓
  -------------
  เครื่องหมาย
  -------------

 ข้อ
๘ เครื่องหมายจ่าศุลการักษ์
 ให้มีรูปนกวายุภักษ์ทำด้วยโลหะสีทองขนาด
๒.๕ เซ็นติเมตร ติดอยู่ที่อินทรธนู
ทั้ง ๒ ข้าง
 ข้อ
๙ เครื่องหมายสารวัตรและนายตรวจ
 ใช้แถบเป็นเครื่องหมาย
แถบที่กล่าวนี้มี ๒ อย่าง
 ๑.
ทำด้วยไหมทอง สำหรับใช้กับเสื้อสีขาวและสีกากี
 ๒.
ทำด้วยไหมเหลือง สำหรับใช้กับเครื่องแบบทำงาน
 ทั้ง
๒ อย่างนี้มีจำนวนแถบตามชั้นดั่งนี้
 ชั้นที่
๑ มีแถบขนาด ๑.๒ เซนติเมตร ๔ แถบ
 ชั้นที่
๒ มีแถบขนาด ๑.๒ เซนติเมตร ๓ แถบ
 ชั้นที่
๓ มีแถบขนาด ๑.๒ เซนติเมตร ๒ แถบ กับมีแถบขนาด .๖ เซนติเมตร ๑ 
แถบอยู่ระหว่างแถบขนาด ๑.๒ เซนติเมตรนั้น
 ชั้นที่
๔ มีแถบขนาด ๑.๒ เซนติเมตร ๒ แถบ
 ชั้นที่
๕ มีแถบขนาด ๑.๒ เซนติเมตร ๑ แถบ กับมีแถบขนาด .๖ เซนติเมตร 
๑ แถบ
 ชั้นที่
๖ มีแถบขนาด ๑.๒ เซนติเมตร ๑ แถบ
 ทั้งนี้ให้ประดับตามขวางที่อินทรธนู
และถัดจากแถบเครื่องหมายเข้าไป ให้มีรูป
นกวายุภักษ์ติดไว้ใกล้กับแถบเครื่องหมาย
 ข้อ
๑๐ เครื่องหมายประกอบกับเสื้อกันหนาวสีน้ำเงินดำสารวัตรและนายตรวจ
 ใช้แถบทองเหมือนกับอินทรธนูตามชั้นรอบแขนเสื้อแต่เปลี่ยนขนาดใหญ่เป็น
๑.๖ เซ็นติเมตร แถบขนาดเล็กเป็น ๘ มิลลิเมตร
 การติดแถบเครื่องหมายที่แขนเสื้อทั้ง
๒ ข้างนี้ แถบล่างที่สุดให้อยู่ห่างปลายแขน
เสื้อ ๑๐ เซ็นติเมตร และระยะระหว่างแถบห่างกัน ๖ มิลลิเมตร
 ข้อ
๑๑ ตัวอย่างเครื่องแบบ
 เพื่อป้องกันมิให้เกิดความเข้าใจผิด
ให้กรมศุลกากรจัดให้มีแบบตัวอย่างเครื่อง
แต่งตัวและเครื่องหมายตามที่บ่งไว้ในกฎนี้


 กฎให้ไว้
ณ วันที่ ๑๓ กรกฎาคม พุทธศักราช ๒๔๘๒
  พิบูลสงคราม
  นายกรัฐมนตรี

[รก.๒๔๘๒/-/๖๕๗/๑๗ กรกฎาคม ๒๔๘๒]